О Б Щ И Н С К И   С Ъ В Е Т  -  П Е Р Н И К

Р Е Ш Е Н И Е  № 652
от 12.06.2025 г.
За продажба на общински жилища на наематели, настанени по административен ред

На основание чл.21 ал.1 т.8 и ал.2 от ЗМСМА, чл.42 ал.1 и ал.2 от ЗОС, чл.47 ал.1 т.3 от ЗОС, чл.35 и чл.36 ал.1 от Наредба №16 за реда и условията за управление и разпореждане с общински жилища на територията на община Перник, приета с Решение №133/14.03.2024 г.

ОБЩИНСКИ СЪВЕТ РЕШИ:

I. На основание чл.21 ал.1 т.8 от ЗМСМА и чл.42 ал.2, във връзка с ал.1 от ЗОС, изключва от общинските жилища за отдаване под наем, общинското жилище, находящо се в гр. Перник, ул. „Юрий Гагарин“ бл.42, вх. „Г“ ет.8, ап.92 и дава съгласие същото да премине в групата общински жилища за продажба.

II. На основание чл.21 ал.1 т.8 от ЗМСМА и чл. 47/1/ т.3 от ЗОС, чл.35 и чл.36/1/ от Наредба №16 за реда и условията за управление и разпореждане с общински жилища на територията на община Перник, дава съгласие да се продаде жилището на правоимащия по пазарни цени, както следва:

На КРАСИМИР СТОЙНЕВ, наемател на общинско жилище, находящо се в гр. Перник, ул. „Юрий Гагарин“ бл.42, вх. „Г“ ет.8, ап.92, който съгласно кадастралната карта и кадастралните регистри на гр. Перник представлява самостоятелен обект в сграда с идентификатор 55871.514.7953.1.92 /землище петдесет и пет хиляди осемстотин седемдесет и едно, кадастрален район петстотин и четиринадесети, имот седем хиляди деветстотин петдесет и трети, сграда първа, самостоятелен обект деветдесет и втори/, със застроена  площ - 65.30 кв. м, в едно с мазе №2, със ЗП - 6.42 кв. м и 0.54% идеални части от общите части на сградата, състоящ се от две стаи, кухня и сервизни помещения. При граници на апартамента: на същия етаж: 55871.514.7953.1.113, 55871.514.7953.1.91; под обекта: 55871.514.7953.1.89; над обекта: няма. При граници на мазе №2: изток – мазе, запад - коридор, север - мазе, юг - преградна стена. За жилището е съставен Акт за частна общинска собственост №7086/18.09.2012 г., утвърден от кмета на Община Перник и е вписан в Агенция по вписванията - Служба по вписванията - гр. Перник, за сумата от 123 100.00 лв. /сто двадесет и три хиляди и сто лева и нула стотинки/. 

III. Възлага на кмета на Община Перник да извърши необходимите процедури и да сключи договор за покупко-продажба.
Решението е прието на заседание на Общинския съвет, проведено на 12.06.2025г., Протокол № 7 т. 28 от дневния ред и е подпечатано с официалния печат на Общинския съвет.

ПРЕДСЕДАТЕЛ: 
 /Д. ЗАХАРИЕВ/
Страница 1 от 1 от Решение № 652 от 12.06.2025 г.

